Jelasin soal Sicherheitsdienst  dalam bahasa melayu dong

Sicherheitsdienst (), nama penuh Sicherheitsdienst des Reichsführers-SS, atau SD, adalah  agensi perisikan dalam SS dan Parti Nazi di Jerman Nazi.  Organisasi tersebut merupakan kumpulan risik pertama Parti Nazi yang ditubuhkan dan telah dianggap organisasi kembar  Gestapo, yang telah di serap masuk oleh SS selepas tahun 1934.  Antara tahun 1933 dan 1939, SD telah ditadbir sebagai sebuah jabatan bebas SS, selepas itu ia dipindahkan ke pihak berkuasa Pejabat Keselamatan Utama Reich (Reichssicherheitshauptamt; RSHA), sebagai salah satu daripada tujuh jabatan/pejabat. Pengarah pertamanya, Reinhard Heydrich, bercadang membawa setiap individu dalam Reich Ketiga dibawah "pengawasan berterusan" SD.

Selepas kekalahan Jerman dalam Perang Dunia II, SD telah diisytiharkan sebagai sebuah pertubuhan jenayah di Perbicaraan Nuremberg, berserta dengan seluruh RSHA Heydrich (termasuk Gestapo) secara individu dan sebagai cabang SS secara kolektif. Pengganti Heydrich', Ernst Kaltenbrunner, telah di jatuhi hukuman mati kerana kerana jenayah perang di Tribunal Nuremberg dan digantung pada tahun 1946.